Кіраўнік дзяржавы падкрэсліў, што гэты дакумент павінен быць збалансаваным. “З аднаго боку — даць людзям магчымасць працаўладкавацца, з другога — прымусіць працаваць тых, хто сёння можа, але не хоча, — растлумачыў прэзідэнт. — Другое канцэптуальнае патрабаванне: не мы адсюль, з цэнтра, павінны адшукваць гэтых непрацуючых людзей і прымяняць да іх меры. Яны жывуць у канкрэтных гарадах, канкрэтных вёсках, і там ёсць органы ўлады, якія разбяруцца, можа чалавек працаваць, не можа, трапіў ён у цяжкую сітуацыю ці не трапіў”.